Ուշագրաւ է եւ այն փաստը, որ յայտնաբերուած հնագիտական այս ողջ համալիրը, մանաւանդ գայիսոնի պրոնզէ գլխամասը, իր ուղղակի զուգահեռներն ունի Արցախի նոյն ժամանակուայ՝ Արջաձորի դամբարանաբլուրում յայտնաբերուած առարկաների հետ: Այստեղից կարելի է ենթադրել, որ հնամէնի ժամանակներից սկսած Արցախի եւ Սիւնիքի բնակիչները սերտ տնտեսական ու մշակութային փոխյարաբերութիւնների մէջ էին գտնւում, ունէին նոյն զբաղմունքները, նոյն հաւատալիքները: